
Na koji način se klanja vitr ***[namaz](https://pitajucene.com/search/Namaz/questions/ "Pretraži pitanja o namazu")*** po sunnetu Poslanika, sallallahu alejhi ve sellem, strah me da li to ispravno radim, pa ako može da mi pojasnite malo? Pročitala sam nedavno ***[hadis](https://pitajucene.com/search/Hadis/questions/ "Pretraži pitanja o hadisima")***: “Noćni namaz klanja se dva po dva rekata pa kada se neko od vas poboji, da će ga zateći zora, neka klanja jedan rekat i tako sa vitrom (neparnim brojem) završi ono što je do tada klanjao.” Pošto se kod nas u Bosni obično klanja u džamiji vitr namaz onako kako se klanja, malo sam zbunjena za ovaj jedan rekat, kako se on klanja? Da li se, i kada uči kunut ***[dova](https://pitajucene.com/search/dova/questions/ "Pretraži pitanja o dovama")*** ili neka druga?


* 
* 
* 
* 
* 
* 
* 

 
Na koji način se klanja vitr namaz po sunnetu Poslanika, sallallahu alejhi ve sellem?

Vitr ***[namaz](https://pitajucene.com/search/Namaz/questions/ "Pretraži pitanja o namazu")*** je potvrđeni sunnet, na čemu su skoro svi islamski učenjaci, za razliku od Ebu Hanife koji smatra da je vitr namaz ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***. Najjasniji dokaz da vitr namaz nije vadžib je to da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, klanjao vitr namaz na jahalici, a složni su učenjaci da ***[farz](https://pitajucene.com/search/Farz/answers/ "Pretraži odgovore za Farz")*** namaz nije dozvoljeno klanjati na jahalici osim u nuždi i ako se boji da će mu isteći namasko vrijeme. Vrijeme klanjanja vitr namaza je poslije jacije namaza pa sve do zore, a najbolje je da se klanja u zadnjem dijelu noći. Nije dozvoljeno klanjati dva puta ***[vitre](https://pitajucene.com/search/vitre/questions/ "Pretraži pitanja o vitrama")*** u jednoj noći, zbog hadisa: “*Nema dva vitreta u jednoj noći*“, bilježe ga Ebu Davud, Tirmizi i Nesai.


Vitr namaz se može klanjati jedan, tri, pet, sedam i devet rekata i to spojeno bez predavanja selama među rekatima. Prenešeno je i da se sedam rekata klanja tako što se na šestom preda selam a zatim klanja jedan rekat. Dok se klanjanje vitr namaza tri rekata klanja tako da se klanjaju sva tri rekata odjedanput sa jednim sjedenjem. A ako se na drugom rekatu preda selam, onda se vitr klanja jedan rekat.


Praksa poznata kod nas da se prilikom klanjanja vitr namaza sa tri rekata uči etehijatu na drugom rekatu kao kod ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** namaza, a na čemu je hanefijski ***[mezheb](https://pitajucene.com/search/mezheb/questions/ "Pretraži pitanja o mezhebima")***, je oprečna vjerodostojnom hadisu kojeg bilježe Hakim i Bejheki od Ebu Hurejre, radijallahu anhu, da je Poslanik, sallallahu alejhi ve sellem, rekao: “*Nemojte klanjati vitr namaz tri rekata tako da liči akšam namazu..*.”. Iraki, Hakim i Zehebi ocjenjuju ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** vjerodostojnim. Ostaje pitanje da li ovaj hadis upućuje na zabranu klanjanja vitreta poput akšama (misli se sa dva sjedenja), na čemu je većina učenjaka, ili je to samo pokuđeno a što kažu neki učenjaci.


Prema tome, vitr namaz koji se klanja tri rekata se klanja tako što se klanjaju dva rekata i preda selam, a ovo se broji u kijamu lejl, a zatim se klanja jedan rekat vitr namaza na kojem se uči kunut ***[dova](https://pitajucene.com/search/dova/questions/ "Pretraži pitanja o dovama")*** koja je ***[mustehab](https://pitajucene.com/search/Mustehab/answers/ "Pretraži odgovore za Mustehab")*** a ne vadžib. Prenešano je u vjerodostojnim predajama da se kunut dova može učiti prije odlaska na ruku kao i nakon vraćanja sa rukua, i jedno i drugo je ispravno. Svi gore spomenuti propisi su zasnovani na vjerodostojnim hadisima ali zbog dužine teksta izostavili smo njihovo navođenje. Ve billahi tevfik.


***Dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")******


